Arcadia | LekkeSlaap
Adres: Mora Plaas, Fouriesburg, 9725, Vrystaat
Arcadia is op 'n pragtige sandsteenheuwel met ongelooflike uitsigte op die Rooieberge op 'n plaas geleë. Dié plaas is sowat 18,2 km vanaf Fouriesburg, 'n klein dorpie in die Oos-Vrystaat, en 35 km vanaf Clarens.
Die huis bied slaapplek aan 12 gaste en het 3 slaapkamers, 1 badkamer en 'n oopplan-kombuis en -leefarea. Die hoofslaapkamer het 'n koningingrootte-bed en die tweede kamer het 'n dubbebed. Daar is 4 stapelbeddens in die derde kamer wat ideaal is vir 8 kinders. 2 matrasse is beskikbaar op versoek. Die badkamer het 'n gasgeiser, 'n stort, wasbak en toilet. Daar is ook 'n ekstra gastetoilet.
Die kombuis is toegerus vir selfsorg met 'n ESSE-stoof en -oond, tweeplaatgasstoof, gasyskas, eetgerei en breekware. Die eetarea het sitplek vir 8 en die sitarea het 'n gemaklike sitkamerstel en kaggel. Daar is 'n lapa-area met oorgenoeg sitplek en braaigeriewe.
Aangesien dit 'n eko-vriendelike instansie is en tussen die berge geleë is, het die huis nie elektrisiteit nie en maak dit van gas en olielampe gebruik. Die huis het linne, handdoeke, seep, toiletpapier, vaddoeke, potte, panne, 'n klein gasstofie, skottel en driebeenpotjie. 'n Sak hout word elke dag voorsien en in die winter word ekstra hout voorsien vir die kaggel. Komplimentêre lonia-sjerrie, tuisgebakte beskuit, en 'n rakkie met 30 plaaseiers word met aankoms voorsien.
Veilige parkeerplek is beskikbaar en 'n skoonmaakdiens is beskikbaar op versoek teen 'n addisionele koste.
Besienswaardighede op die plaas sluit watervalle, Boesmanrotstekening, veldblomme, klein wild, voetslaanpaaie en 'n visvangdammetjie in.
Daar is krag beskikbaar vir spesiale geleenthede, maar gaste moet vooraf reel om daarvan gebruik te maak.
'n Bespreking by Arcadia sluit in:
4.8 uit 5van 7 resensies vir Arcadia
Mora Plaas, Fouriesburg, 9725, Vrystaat
Gaste dink Arcadia het 'n uitstekende ligging
Golden Gate Streek Vrystaat
https://travelground.imgix.net/AAEAAQAAAAAAAAAAAAAArUbThFP7y0lHT4gDNVsYySFx9D4AKUfvLHvEQG9oMsbhB19UBf?w=1440&h=960&fit=crop&auto=format Vanaf R2 500 per nag (plek vir 12) 7 5 1 5 Mora Farm Fouriesburg 9725 Vrystaat 086 999 0018 12:00-19:00 12:00 -28.6067935 28.3518458